gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5048, del 13-07-2005 (2005/7823)

Resolució de 31 de maig de 2005, del Servici Territorial d'Energia, relativa a la informació pública relativa al projecte de sol·licitud d'autorització administrativa prèvia per a la distribució de gas natural al terme municipal de Pego (Alacant). Expedient CBREDE 2005/21/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5048

Data del DOGV
:   13-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/7823


Organisme emissor
:   Conselleria d'Infraestructures i Transport

Tipus de document
:   Anunci

Resolució de 31 de maig de 2005, del Servici Territorial d'Energia, relativa a la informació pública relativa al projecte de sol·licitud d'autorització administrativa prèvia per a la distribució de gas natural al terme municipal de Pego (Alacant). Expedient CBREDE 2005/21/03. [2005/7823]
  
Als efectes previstos en la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), se sotmet a informació pública per a l'autorització administrativa i concurrència de projectes, la sol·licitud següent:
  
Peticionari: Gas Alicante, SAU, domiciliat al c/ Nou, 1-bis d'Elda (Alacant).
  
Objecte de la petició: autorització administrativa regulada en l'article 73 de la llei citada per a subministrament de gas natural al municipi de Pego (Alacant).
  
Característiques de les instal·lacions:
  
Canalització en MPA amb canonada de polietilé de les característiques següents:
  
PE- 100 DN 110 1.026 m
  
PE- 100 DN 160 1.163 m
  
Fi proposat: subministrament de gas natural al municipi de Pego (Alacant).
  
Pressupost: 97.919,17 € (noranta-set mil nou-cents dènou euros amb dèsset cèntims).
  
Cosa que es fa pública per a general coneixement, i es podrà examinar l'expedient a la seu del Servici Territorial d'Energia, situada a la rambla de Méndez Núnez núm. 41, d'Alacant, i presentar les al·legacions que consideren oportunes, en triple versió de l'exemplar, en el termini de vint dies comptadors a partir del dia següent de la inserció d'este anunci.
Diari Oficial de la Generalitat Valenciana


Sumari del DOGV 5023, del 08-06-2005 (2005/5946)

Informació pública sobre la resolució d'al·legacions i aprovació definitiva del projecte de reparcel·lació del sector SC-2 Ronda Nord de Puig.
----------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5946


Organisme emissor
:   Ajuntament de Puig

Tipus de document
:   Anunci

Informació pública sobre la resolució d'al·legacions i aprovació definitiva del projecte de reparcel·lació del sector SC-2 Ronda Nord de Puig. [2005/F5946]
  
L'alcalde president de l'Ajuntament de Puig, Joan Francesc Garcia i Fèlix, el dia 16 de maig de 2005, ha dictat el següent decret:
  
Decret d'Alcaldia
  
Havent rebut de l'agent urbanitzador del sector SC-2 Ronda Nord de Puig, annex a integrar en el projecte de reparcel·lació aprovat pel Ple de l'ajuntament en la sessió del dia 3 de març de 2005.
  
Igualment havent transcorregut el termini de 10 dies d'audiència concedits a cada un dels propietaris amb terreny en este sector perquè s'interposaren les al·legacions que consideraren oportunes.
  
Havent-se presentat quatre al·legacions que van ser comunicades a Puig Nord, SL, agent urbanitzador, que ha fet proposta de resolució, la qual consta en l'annex esmentat, resolc:
  
1. Estimar o desestimar les quatre al·legacions esmentades, en el sentit que per a cada una de d'estes consta en l'annex esmentat. Cal notificar a cada un dels interessats amb expressió dels recursos que pertoquen, incloent-hi un certificat dels estimats en el text de la reparcel·lació com a annex.
  
2. Declarar ferm l'acord d'aprovació definitiva de la reparcel·lació, adoptat en la sessió del Ple de l'ajuntament de data 3 de març de 2005, pel transcurs dels 10 dies concedits a l'efecte de presentació d'al·legacions.
  
Cosa que es fa pública perquè se'n prenga coneixement general i en compliment del que s'establix en l'article 111.1 del vigent Reglament de Gestió Urbanística.
  
Contra estos acords, que posen fi a la via administrativa, es podrà interposar, de conformitat amb el que s'establix en els articles 58.2, 109 i 117 de la Llei 30/1992, modificada per la Llei 4/1999, i l'article 8 de la Llei 29/1998, de 13 de juliol, de la Jurisdicció Contenciosa Administrativa, potestativament un recurs de reposició en el termini d'un mes, comptat des de la recepció de la present notificació, davant d'este ajuntament, o recurs contenciós administratiu en el termini de dos mesos, davant de la Sala del Jutjat Contenciós Administratiu del Tribunal Superior de Justícia de la Comunitat Valenciana, des de l'endemà de la publicació del present edicte, sense perjuí de qualsevol altre recurs o acció que s'estime procedent.
Diari Oficial de la Generalitat Valenciana


Sumari del DOGV 5074, del 19-08-2005 (2005/9609)

Expedient número 458/2005. Subministrament de material per a control anticoagulant.
-----------------------------------------------------------------------------------

### Dades del document

Número de DOGV
:   5074

Data del DOGV
:   19-08-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/9609


Data del document
:   08-08-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * material mèdic-quirúrgic
    * licitació
    * adjudicació de contracte administratiu

Expedient número 458/2005. Subministrament de material per a control anticoagulant. [2005/9609]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari la Fe. avinguda Campanar, 21, 46087 € València. Telèfon 60 651 92 53, fax 96 197 32 72.
  
c) Número d'expedient: 458/2005.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de material per a control anticoagulant
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.965 de 14 de març de 2005, BOE núm. 69 de 22 de març de 2005 i DOUE núm. S-52 de 15 de març de 2005.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quatre-cents tres mil dos-cents euros (403.200 euros).
  
5. Adjudicació
  
a) Data: 14 de juny de 2005.
  
b) Contractista: Movaco, SA.
  
c) Nacionalitat: espanyola.
  
d) Import d'adjudicació: quatre-cents tres mil dos-cents euros (403.200 euros).
Diari Oficial de la Generalitat Valenciana


Sumari del DOGV 4966, del 15-03-2005 (2005/2879)

Informació publica de la unitat d'execució Montornés cinquena fase, de Benicàssim.
----------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2879


Organisme emissor
:   Montornes, SA

Tipus de document
:   Anunci

Informació publica de la unitat d'execució Montornés cinquena fase, de Benicàssim. [2005/M2879]
  
La mercantil Montornés, SA, com a agent urbanitzador, ha formulat projecte d'urbanització relatiu a l'àmbit del programa d'actuació integrada de la unitat d'execució Montornés cinquena fase, de Benicàssim, a l'empara del que disposa l'article 66.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació de l'establit en l'article 48.1.C), en relació amb els articles 46.3 i 53, tots de l'esmentada llei, se sotmet el projecte indicat a informació pública per termini de 20 dies hàbils a partir de l'endemà de la publicació d'este anunci en el Diari Oficial de la Generalitat Valenciana, durant el qual els interessats podran formular qualssevol al·legacions que els convinguen segons dret i que es presentaran en el Registre General de l'Ajuntament de Benicàssim.
  
En el mateix termini de 20 dies, qualsevol persona:
  
a) Podrà consultar els documents protocol·litzats a la Notaria de María Jesús Sanmartín Argos, situada al carrer de Sant Tomàs, 34-4t, de Benicàssim.
  
b) Podrà comparéixer a la dita Notaria per a obtindre còpia de l'acta de protocol·lització del projecte o sol·licitar-ne l'exhibició.
  
c) Podrà consultar l'esmentada documentació, així com l'expedient administratiu, a l'Ajuntament de Benicàssim els dies hàbils en horari d'atenció al públic.
Diari Oficial de la Generalitat Valenciana


Sumari del DOGV 5016, del 30-05-2005 (2005/5307)

Informació pública del projecte de reparcel·lació de la unitat d'execució 2 PP El Balconet, de la Nucia.
--------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5307


Organisme emissor
:   Ajuntament de la Nucia

Tipus de document
:   Anunci

Informació pública del projecte de reparcel·lació de la unitat d'execució 2 PP El Balconet, de la Nucia. [2005/S5307]
  
En compliment del que establix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que esta alcaldia ha resolt:
  
1. Sotmetre a informació pública, mitjançant edicte publicat en un diari d'informació general i posterior o simultàniament, en el Diari Oficial de la Generalitat Valenciana per un termini de 20 dies, comptadors des de la publicació de l'edicte, el projecte de reparcel·lació de la unitat d'execució 2 PP El Balconet de La Nucia.
  
2. Durant el període d'informació pública, es podran formular les al·legacions que convinguen als drets dels particulars.
  
3. Remetre la notificació als interessats que consten en el projecte de reparcel·lació i als que resulten del certificat registral de domini de càrregues, afectats per este projecte.
Diari Oficial de la Generalitat Valenciana


Sumari del DOGV 4925, del 17-01-2005 (2004/13427)

Juí ordinari número 237/2003. Cèdula de notificació.
----------------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/13368


Organisme emissor
:   Jutjat de Primera Instància Número 11 de València

Tipus de document
:   Anunci

Juí ordinari número 237/2003. Cèdula de notificació. [2004/M13511]
  
Part demandant: Hertz de España, SA.
  
Part demandada: I&D Bienvenue, SL i Luis Fernando Méndez Suárez.
  
En el juí a què es fa referència, s'ha dictat la sentència que té l'encapçalament i la decisió següents:
  
María del Remedio Madrid Gómez, jutgessa substituta del Jutjat de Primera Instància número 11 d'esta ciutat i el seu partit, ha vist les presents actuacions de juí ordinari seguides amb el número 237/2003, a instàncies del procurador dels tribunals Rafael Francisco Alario Mont, en nom i representació de la mercantil Hertz de España, SA, assistida del lletrat David Fernández Rabucci, contra la mercantil I&D Bienvenue, SL i Luis Fernando Méndez Suárez, declarats en situació de rebel·lia processal.
  
Decisió:
  
Que estimant la demanda formulada pel procurador dels tribunals Francisco Alario Mont, en nom i representació de la mercantil Hertz de España, SA, contra l'entitat mercantil I&D Bienvenue, SL i Luis Fernando Méndez Suárez, declarats en rebel·lia, condemne els esmentats demandats a pagar conjuntament i solidàriament a la mercantil actora la quantitat de tretze mil cent noranta euros i huitanta cèntims (13.190,80 €) amb els interessos legals des de la interposició de la demanda, així com a pagar les costes processals.
  
Atés el desconeixement de l'actual domicili o residència de la part demandada, per provisió de 30 de novembre de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a dur a efecte la diligència de notificació de sentència.
Diari Oficial de la Generalitat Valenciana


Sumari del DOGV 5078, del 25-08-2005 (2005/8860)

Resolució de 7 de juliol de 2005 de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana per la qual es sotmet a informació pública l'expedient incoat per a la delimitació de l'entorn de protecció del castell de L'Alcalatén de L'Alcora (Castelló) i determinació de normativa protectora d'este.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8860


Organisme emissor
:   Conselleria de Cultura, Educació i Esport

Tipus de document
:   Anunci

Resolució de 7 de juliol de 2005 de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana per la qual es sotmet a informació pública l'expedient incoat per a la delimitació de l'entorn de protecció del castell de L'Alcalatén de L'Alcora (Castelló) i determinació de normativa protectora d'este. [2005/8860]
  
Trobant-se en tramitació l'expedient incoat per a la delimitació de l'entorn de protecció del castell de L'Alcalatén de L'Alcora (Castelló) i determinació de normativa protectora d'este, incoat per Resolució de 9 de maig de 2005, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana.
  
Esta Direcció General ha resolt:
  
1. Continuar la tramitació de l'expedient d'acord amb les disposicions vigents.
  
2. D'acord amb el que preveu l'article 86 de la Llei de Règim Jurídic de les Administracions Públiques i del Procediment Administratiu Comú i l'article 27.6 de la Llei 4/1998, d'11 de juny, del Patrimoni Cultural Valencià, sotmetre l'expedient incoat a tràmit d'informació pública, a fi que totes les persones que tinguen interés puguen examinar l'expedient durant el termini d'un mes, a partir de la publicació de la present resolució en el Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura, Educació i Esport, avinguda de Campanar, número 32, de València.
  
Contra la present resolució, per ser un acte de tràmit, no correspon cap recurs.
Diari Oficial de la Generalitat Valenciana


Sumari del DOGV 5025, del 10-06-2005 (2005/6152)

Informació pública de la modificació puntual núm. 9 del Pla General d'Ordenació Urbana d'Almussafes, relatiu a la previsió d'Estudi de Detall en el Sol Urbà de Tolerància Industrial.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6152


Organisme emissor
:   Ajuntament d'Almussafes

Tipus de document
:   Anunci

Informació pública de la modificació puntual núm. 9 del Pla General d'Ordenació Urbana d'Almussafes, relatiu a la previsió d'Estudi de Detall en el Sol Urbà de Tolerància Industrial. [2005/X6152]
  
El Ple de l'Ajuntament d'Almussafes, en sessió duta a terme el dia 5 de maig de 2005, va adoptar, entre altres acords, sotmetre a informació pública per un període d'un mes la proposta de modificació puntual núm. 9 del Pla General d'Ordenació Urbana d'Almussafes, intitulada previsió d'estudis de detall en el sol urbà de tolerància industrial. El còmput del referit termini es d'un mes, comptador des de l'endemà de la publicació de l'anunci al Diari Oficial de la Generalitat Valenciana, i durant aquest qualsevol persona podrà examinar i formular al·legacions a l'expedient, que es trobarà exposat a l'Oficina Tècnica de l'ajuntament. Tot això en compliment dels articles 38.2.B de la Llei Reguladora de l'Activitat Urbanística i 86 de la Llei de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 5116, del 18-10-2005 (2005/11585)

Ressenya de l'acord de la Comissió Territorial d'Urbanisme de Castelló de data 26 de juliol de 2005, pel qual s'aprova definitivament el Pla especial per a la reserva de sòl per a l'ermita de Sant Vicent Ferrer a Sant Joan de Moró.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11215


Data del document
:   15-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sant Joan de Moró
    * pla d'urbanisme

Ressenya de l'acord de la Comissió Territorial d'Urbanisme de Castelló de data 26 de juliol de 2005, pel qual s'aprova definitivament el Pla especial per a la reserva de sòl per a l'ermita de Sant Vicent Ferrer a Sant Joan de Moró. [2005/X11050]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 26 de juliol de 2005 publicada amb les normes urbanístiques aprovades en el Butlletí Oficial de la Província de Castelló número 93, del dia 4 d'agost de 2005.
  
Expedient 2005/0262. Aprovació definitiva del Pla especial per a la reseva de sòl per a l'ermita de Sant Vicent Ferrer a Sant Joan de Moró.
Diari Oficial de la Generalitat Valenciana


Sumari del DOGV 5111, del 10-10-2005 (2005/10360)

Estudi d'impacte ambiental: construcció d'un camí en el Mas de Juano de la Pobla d'Alcolea, al terme municipal de Morella (Castelló). Expedient número 104/05-AIA.
------------------------------------------------------------------------------------------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/10150


Organisme emissor
:   Conselleria de Territori i Habitatge

Tipus de document
:   Anunci

Estudi d'impacte ambiental: construcció d'un camí en el Mas de Juano de la Pobla d'Alcolea, al terme municipal de Morella (Castelló). Expedient número 104/05-AIA. [2005/M10726]
  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, de la Generalitat Valenciana, d'Impacte Ambiental, i fent ús de les facultats que m'atorga el Reglament Orgànic i Funcional de la Conselleria de Territori i Habitatge, aprovat per Decret 119/2003, d'11 de juliol, del Consell de la Generalitat Valenciana, se sotmet a exposició pública el següent estudi d'impacte ambiental:
  
Construcció d'un camí en el Mas de Juano de la Pobla d'Alcolea, al terme municipal de Morella (Castelló).
  
Expedient: 104/05-AIA.
  
Terme municipal: Morella.
  
Promotora: Cristina Garcí Cebriá.
  
Lloc: Conselleria de Territori i Habitatge, carrer de Francesc Cubells, 7, 46265 València, i Ajuntament de Morella.
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5038, del 29-06-2005 (2005/6990)

Judici de desnonament número 67/2005. Cèdula de notificació.
------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6990


Organisme emissor
:   Juzgado de Primera Instància Número 3 d'Elx

Tipus de document
:   Anunci

Judici de desnonament número 67/2005. Cèdula de notificació. [2005/M6990]
  
En el judici de desnonament 67/2005 que es tramita en este Jutjat, promogut per María Carmen García Ortega, contra Emilio Martínez Argente, sobre desnonament més reclamació de quantitat, per resolució dictada el dia de hui, de conformitat amb l'establit en provisió de data de hui, es lliura el present edicte a fi de notificar al demandat rebel la decisió literal de la sentència que és el següent:
  
«Que estimant íntegrament la demanda formulada per la procuradora senyora García Vicente, en representació de María del Carmen García Ortega, contra Emilio Martínez Argente, en situació de rebel·lia, declare la resolució del contracte d'arrendament subscrit per les parts en data 1 de març de 2004 i, en conseqüència, ser procedent el desnonament del demandat de l'habitatge situat a Arenales del Mar (Elx), avinguda de Costa Blanca, número 37, i condemne el demandat a pagar a l'actora la quantitat de 2.460 euros (dos mil quatre-cents seixanta euros), amb interessos legals havent de deixar l'immoble a la lliure disposició de l'actora, amb advertència de llançament el dia 4 de maig de 2005, a les 10.00 hores, si així ho sol·licita l'actora i si no ho sol·licita, en el termini establit en l'article 704 de la LEC, tot això amb expressa imposició de costes a la part demandada.
  
Notifiqueu la present sentència a les parts, i feu-los saber que poden interposar recurs d'apel·lació en els cinc dies hàbils següents a la notificació.
  
Esta és la meua sentència, de la qual s'unirà testimoni a les actuacions corresponents, que pronuncie, mane i firme. En done fe. ...»
  
Cosa que es notifica per edictes en compliment del que disposa l'article 156.4 de la LECn, amb l'advertència que no es tornarà a practicar cap altra notificació.